১৯৬০ এর আগপর্যন্ত,  ও.আর.টি বা মোখিক পুনরোদন থেরাপি পশ্চিমা বিশ্বের কাছে পরিচিত  ছিল না।  ১৮২৯ সালে কলেরা মহামারীতে রাশিয়া এবং পশ্চিম ইউরোপে ব্যাপক মৃত্যুর জন্য পানিস্বল্পতা একটি অন্যতম কারণ ছিল। ১৮৩১ সনে, উইলিয়াম ব্রুক ও'সগনেসি  কলেরায় আক্রান্ত ব্যক্তির মলের দ্বারা সোডিয়াম এবং পানি হারিয়ে  যাওয়ার প্রমাণ চিহ্নিত করেন এবং আন্তশিরা তরল থেরাপি (আইভী ফ্লুইড) এর পরামর্শ দেন। হাইপারটনিক আন্তশিরা থেরাপির পরামর্শ কলেরায় মৃত্যহার  ৭০ থেকে ৪০ শতাংশে নামিয়ে আনতে সমর্থ হয়। পশ্চিমা বিশ্বে,আই.ভি বা আন্তশিরা থেরাপি মাঝারি এবং তীব্র পানি স্বল্পতার জন্য  "আদর্শ বা সোনালী মান" বিশিষ্ট থেরাপি  হয়ে ওঠে।

১৯৫৭ সালে হেমেন্দ্রনাথ চ্যাটার্জী নামক একজন ভারতীয় চিকিৎসক কলেরা রোগীদেরকে ও.আর.টি বা মৌখিক পুনরোদন থেরাপির দ্বারা চিকিৎসার ফলাফল প্রকাশ করেন। যদিও,  তিনি নিয়ন্ত্রিত পর্যবেক্ষণ বা নিয়ন্ত্রিত পরীক্ষণ (কন্ট্রোলড ট্রায়াল) করেননি। কলেরা রোগীদের ক্ষেত্রে গ্লুকোজের উপস্থিতিতে,সোডিয়াম এবং ক্লোরাইডের শোষণ ঘটা সম্ভব,এই আবিষ্কারের উপর ভিত্তি করে রবার্ট এ. ফিলিপস একটি কার্যকরী ও.আর.টি বা মৌখিক পুনরোদন দ্রবণ আবিষ্কারের চেষ্টা করেন।  যদিও, ফিলিপের এই চেষ্টা বৃথা হয় কারণ তিনি যে দ্রবণ ব্যবহার করেছিলেন তা ছিল অতিরিক্ত পরিমাণ হাইপারটনিক বা যার অসমোলারিটি ছিল রক্তের অসমোলারিটির তুলনায় অনেক বেশি।

১৯৬০ সনের গোড়ার দিকে, প্রাণরসায়ন বিশেষজ্ঞ রবার্ট কে. ক্রেন সোডিয়াম গ্লুকোজ সহগমন প্রক্রিয়া এবং অন্ত্রের গ্লুকোজ শোষণে এর ভূমিকা ব্যাখ্যা করেন। কলেরায় অন্ত্রের মিউকোসা কোষস্তর অক্ষত থাকে এই প্রমাণের সাথে যুক্ত হয়ে ইহা এই ধারণা দেয় যে,  গ্লুকোজ এবং সোডিয়ামের আন্ত্রিক শোষণ অসুস্থতার সময় ও চলতে থাকে। ইহা এই ধারণাকে সমর্থন করে যে কলেরার কারণে সৃষ্ট তীব্র ডায়রিয়ার সময়ও মৌখিক পুনরোদন সম্ভব।১৯৬৭ - ১৯৬৮ মধ্যবর্তী সময়ে, নরবার্ট হার্শখর্ন হর এবং নাথানিয়েল এফ.পিয়েরস, যারা যথাক্রমে কর্মরত ছিলেন ঢাকা, বাংলাদেশ এবং কলকাতা, ভারতে, দেখান যে তীব্র কলেরায় আক্রান্ত রোগীরাও গ্লুকোজ,লবণ এবং পানি শোষণ করতে পারে এবং যা কিনা জলযোজন বজায় রাখার জন্য যথেষ্ট পরিমাণে ঘটে।  ১৯৬৮  সনে, ডেভিড আর. নালিন এবং রিচার্ড এ. ক্যাশ প্রতিবেদন দেন যে, যেসব প্রাপ্তবয়স্ক রোগীর কলেরা রয়েছে তাদের ক্ষেত্রে ডায়রিয়ার কারণে হারানো পরিমাণের সমপরিমাণ মৌখিক গ্লুকোজ-ইলেক্ট্রোলাইট দ্রবণ প্রদান করলে, তা আন্তশিরা তরল থেরাপির প্রয়োজনীয়তা প্রায় ৮০ শতাংশ পর্যন্ত হ্রাস করে।

রফিকুল ইসলাম ( ১৯৩৬- ৫ মার্চ ২০১৮) ছিলেন একজন বাংলাদেশি চিকিৎসক এবং চিকিৎসা বিজ্ঞানী। তিনি ডায়রিয়ার চিকিৎসায় খাবার স্যালাইন (ওরস্যালাইন) আবিষ্কারের জন্যে পরিচিত। ১৯৭১ সালের বাংলাদেশ স্বাধীনতা যুদ্ধের সময় লাখ লাখ মানুষ বাস্তুচ্যুত হয় এবং শরণার্থীদের মধ্যে একটি কলেরা মহামারী ছড়িয়ে পড়ে। যখন আন্তশিরা তরল শেষ হয়ে যায় রিফিউজি ক্যাম্পগুলোতে, রফিকুল ইসলাম এবং দিলীপ মহালানাবিস-একজন চিকিৎসক যিনি জন হপকিন্স আন্তর্জাতিক চিকিৎসা গবেষণা কেন্দ্রের সাথে কাজ করছিলেন কলকাতাতে, নির্দেশনা পান একটি মৌখিক পুনরোদন দ্রবণ তৈরী এবং তা পরিবারের সদস্য এবং সেবাদানকারীদের মধ্যে বিতরণের জন্যে যা কিনা তৈরী হবে আলাদা আলাদা উপাদান হতে। ঠিক এভাবেই ৩০০০ এরো বেশি কলেরায় আক্রান্ত ব্যক্তি ও.আর.টি প্রাপ্ত হয়। যেসব ব্যক্তিদের আন্তশিরা তরল থেরাপী দেয়া হয় তাদের ৩০% মৃত্যহারের বিপরীতে, ও.আর.টি বা মোখিক পুনরোদন থেরাপি প্রাপ্ত ব্যক্তিদের মধ্যে মৃত্যহার ছিলো মাত্র ৩.৬ শতাংশ। ইহা "ঢাকা স্যালাইন" নামেও পরিচিত ছিলো।  বাংলাদেশের স্বাধীনতা লাভের পর, একটি প্রচার প্রচারণা কর্মকান্ড শুরু হয়ে যায় ডায়রিয়ার চিকিৎসায় খাবার স্যালাইনের ব্যবহারের উপর। ১৯৮০ সালে বিশ্বস্বাস্থ্য সংস্থা (W.H.O)  ও.আর.এস বা মৌখিক পুনরোদন স্যালাইন বা ওরোস্যালাইনকে স্বীকৃতি প্রদান করে।

১৯৮০ সালে বাংলাদেশি অলাভজনক প্রতিষ্ঠান ব্র‍্যাক একটি বাড়ি-বাড়ি, জনে-জনে বিক্রয় এবং মায়েদের ঘরে ব্যবহারের জন্যে ও.আর.টি বা মৌখিক পুনরোদন থেরাপি প্রশিক্ষন দেয়ার উদ্দ্যেশ্যে একটি কর্মীবাহিনী তৈরী করে । ১৪ জন মহিলা, একজন রাঁধুনি এবং একজন পুরুষ তত্বাবধানকারীর সমন্বয়ে একটি কার্যনির্বাহী দল গ্রাম হতে গ্রামে ভ্রমণ করে। বেশকিছু গ্রামের মহিলাদের সাথে সাক্ষাৎ করার পড় তারা গ্রামের নারীদের নিজেদের তৈরি মৌখিক পুনরোদন তরল প্রস্তুত করতে উদ্বুদ্ধ করার ধারণা লাভ করে। তারা খুবই সহজলভ্য ঘরোয়া উপকরণ ব্যবহার করে, যা শুরু হয় "আধা সের" পরিমান পানি নিয়ে এবং এর মধ্য এক মুঠো পরিমাণ চিনি এবং তিন আংগুলের এক চিমটি পরিমাণ লবণ যুক্ত করে। পরবর্তীতে, এই উদ্যোগটি টেলিভিশন এবং রেডিওতে প্রচার করা হয় এবং মৌখিক পুনরোদন লবণের প্যাকেটের একটি বাজার সৃষ্টি হয়। তিন দশক পড়,  জাতীয় জরিপ অনুযায়ী প্রায় ৯০% তীব্র ডায়রিয়ার আক্রান্ত শিশুকে মৌখিক পুনরোদন তরল দেয়া হয় ঘরেই অথবা স্বাস্থ্যসেবা প্রতিষ্ঠানে।

২০০৬ হতে ২০১১ পর্যন্ত সময়কালে, ইউনিসেফ ধারণা করে যে বিশ্বব্যাপি প্রায় এক তৃতীয়াংশ  অনূর্ধ্ব ৫ বছর বয়েসী শিশু যারা ডায়রিয়ায় আক্রান্ত হয়েছিলো তারা একটি মোখিক পুনরোদন তরল গ্রহণ করেছিল, যার অঞ্চলভেদে পরিধি ছিলো হিসাব মতে ৩০% হতে  ৪১% পর্যন্ত।

ও.আর.টি  ইউনিসেফ এর "জি.ও বি.আই এফ.এফ.এফ" (GOBI FFF) ( বৃদ্ধি পর্যবেক্ষন, মৌখিক পুনরোদন থেরাপী, স্তন্যদুগ্ধ পান, টিকা দান, নারী শিক্ষা, পরিবার পরিকল্পনা, সম্পুরক খাদ্য প্রদান) কর্মসূচীর একটি অন্যতম মূখ্য উপাদান। এই কর্মসূচীর লক্ষ্য হলো স্বল্পব্যয়ি পদক্ষেপ দ্বারা উন্নয়নশীল দেশগুলোতে শিশুদের বেঁচে থাকার হার বাড়ানো এবং শিশু মৃত্যুর হার হ্রাস করা।

ক্রমবিকাশ
মোজাম্বিক গৃহযুদ্ধে আক্রান্ত শরণার্থীগণ, ১৯৯০
খাদ্যগ্রহণ
শারীরবৃত্তীয় ভিত্তি